**D I S P O Z I Ț I E**

**privind constituirea Comisiei de evaluare a ofertelor pentru**

 **închirierea unor bunuri imobile din domeniul public și privat al Județului Cluj, aflate în administrarea Regiei Autonome Aeroportul Internațional Avram Iancu Cluj.**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 26118/26.06.2024, prin care se motivează și fundamentează emiterea actului administrativ;

Ținând cont de:

* Adresa Aeroportului Internațional Avram Iancu Cluj R.A. nr. 10771/21.06.2024, înregistrată la Consiliul Județean Cluj sub nr. 26118/25.06.2024.

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile :

* art. 317, art. 332 - 348 și ale art. 362 din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare;
* art. 1777-1823 din Legea privind Codul Civil nr. 287/2009, republicată, cu modificările si completările ulterioare;
* Hotărârii Consiliului Județean Cluj nr. 112/2020 privind aprobarea închirierii unor suprafețe din imobile aflate în domeniul public sau privat al Județului Cluj și în administrarea Aeroportului Internațional Avram Iancu Cluj R.A. modificată prin Hotarîrea Consiliului Județean Cluj nr. 127/2020;

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

 **Art.1.** Se constituie Comisia de evaluare a ofertelor pentru închirierea unui spațiu comercial destinat desfăşurării activităţii de comercializare produse în regim Retail – Tip Duty Paid, identificat ca spațiul PSE\_03,Terminal Pasageri Plecări Schengen, zonă securizată, etaj, zona walk through, în suprafață totală de 160 mp, la Aeroportul Internațional Avram Iancu Cluj R.A, str. T. Vuia nr. 149-151, cuprinsă în **anexa** care face parte integrantă din prezenta dispoziție.

 **Art.2** Cu punerea în aplicare a prevederilor prezentei dispoziții se încredințează persoanele desemnate la articolul 1.

 **Art.3.** Prezenta dispoziție se comunică prin poșta electronică, Aeroportului Internațional Avram Iancu Cluj R.A., Agenției Naționale de Administrare Fiscală- Direcția Generală Regională a Finanțelor Publice Cluj, Direcției Juridice, precum si Prefectului Județului Cluj.

 **CONTRASEMNEAZĂ:**

  **PRESEDINTE SECRETAR GENERAL AL JUDEŢULUI**

 **Alin Tișe Simona Gaci**

**Nr. 269 din 26 iunie 2024**

 **Anexa**

 **la Dispoziția nr. 269/2024**

**Componența Comisiei de evaluare a ofertelor pentru închirierea unui spațiu comercial destinat desfăşurării activităţii de comercializare produse în regim Retail – Tip Duty Paid, identificat ca spațiul PSE\_03 ,Terminal Pasageri Plecări Schengen, zonă securizată, etaj, zona walk through, în suprafață totală de 160 mp, la Aeroportul Internațional Avram Iancu Cluj R.A, str. T. Vuia nr. 149-151,**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută** | **Compartimentul de specialitate/Entitate publică** | **Mențiuni** |
| **0** | **1** | **2** | **3** | **4** | **5** |
| 1. | Membru | Contratov Tatiana | Referent de specialitate | Birou Marketing - Aeroportul Internațional Avram Iancu Cluj. | Președinte |
|  2. | Membru | Hărdoiu Oana | Referent de specialitate  | Birou Contracte - Aeroportul Internațional Avram Iancu Cluj. |  |
| 3. | Membru | Lungu Ovidiu | Expert Achiziții Publice | Birou Achiziții Publice –  Aeroportul Internațional Avram Iancu Cluj. |  |
|  4. | Membru | Șpan Paula | Expert Achiziții Publice | Birou Achiziții Publice –  Aeroportul Internațional Avram Iancu Cluj. |  |
| 5. | Membru | Paris Andra | Consilier Juridic | Birou Juridic - Aeroportul Internațional Avram Iancu Cluj. | Secretar |
| 6. | Membru | Mîndru Saveta | Consilier | Direcția Juridică- Consiliul Județean Cluj. |  |
| 7. | Membru  | ChișSebastian |  Consilier  | Administrația Județeană a Finanțelor Publice Cluj-Biroul de Comunicare Servicii Interne. |  |
| 8. | Membru supleant | Rus Mihaela | Referent de specialitate | Birou Marketing- Aeroportul Internațional Avram Iancu Cluj. |  |
| 9. | Membru supleant | Mureșan Andretta | Consilier Juridic | Birou Juridic - Aeroportul Internațional Avram Iancu Cluj |  |
| 10. | Membru supleant | Gușet Iulia  | Referent de specialitate | Birou Contracte - Aeroportul Internațional Avram Iancu Cluj |  |
| 11. | Membru supleant | Gârbovan Alexandra | Expert Achiziții Publice | Birou Achiziții Publice - Aeroportul Internațional Avram Iancu Cluj |  |
| 12. | Membru supleant | Deac Bianca | Expert Achiziții Publice | Birou Achiziții Publice - Aeroportul Internațional Avram Iancu Cluj |  |
| 13. | Membru supleant | Rus Anca | Consilier | Direcția Juridică- Consiliul Județean Cluj. |  |
| 14. | Membru supleant | Moldovan Gelu | Consilier | Administrația Județeană a Finanțelor publice Cluj-Serviciul de Administrare Contribuabili Mijlocii. |  |

 **PREȘEDINTE Contrasemnează:**

 **Alin Tișe SECRETAR GENERAL AL JUDEȚULUI**

 **Simona Gaci**